**Alfa Szövetség**

**közhasznú szervezet**

Tel.: **+36 30 9226 775** (Dr. Téglásy Imre elnök)

**+36 30 9541 005** (Kocsis Pálné, Örökbefogadást Előkészítő Bizottság vezetője)

Örökbefogadási ügyhez levélcím: 6000 Kecskemét, Jégvirág u. 9.

e-mail: kapcsolat@alfaszovetseg.hu

**MEGBÍZÁS**

**nyílt örökbefogadáshoz (az örökbefogadó részéről)**

1. Alulírott megbízom az Alfa Szövetség civil szervezet képviselőjét (illetve a szervezet önkéntes munkatársait) azzal, hogy 202……. ………évben………hónapban születendő / mehszületett gyermekem nyílt örökbeadását előkészítsék, ennek sikere érdekében a szervezet önkéntesei velem és az örökbefogadásra készülő féllel is egyeztetve mind a születendő gyermek, mind az én személyes szülői érdekeimet figyelembe véve járjanak el.
2. Kijelentem, hogy a jelen megbízás sikere érdekében személyes találkozás keretében, telefonon, e-mailben folyamatosan elérhető leszek az Alfa Szövetség engem gondozó önkénteseinek, részükre élethelyzetem válságáról minden fontos részletre kiterjedő, teljes körű tájékoztatást nyújtok.
3. Kijelentem, hogy válságterhességem gondozására a Szövetségen kívül más civil szervezetet nem kerestem meg / már megkerestem, illetve amennyiben később részemről ilyen szándék merülne fel, arról a Szövetséget azonnal tájékoztatom.
4. Tudomásul veszem, hogy a Szövetség és köztem létrejött jelen megbízás nem jogi értelemben vett szerződés, hanem együttműködési keret, amely az örökbefogadási folyamatban részt venni kívánó felek előzetesen átgondolt szándékát rögzíti, a felek által is aláírt közös dokumentum, amelynek lényegét annak címe jól kifejezi: **Szándéknyilatkozat**.
5. A felek között létrejövő megbízást (a továbbiakban Szándéknyilatkozatot) a nyílt örökbefogadást elősegítő Alfa Szövetség készíti elő és közvetíti az örökbeadó szülő és a gyermeket örökbefogadó személy(ek) között, illetve ennek felhasználásával időben tájékoztatja az örökbefogadási eljárás jogi aktusát lebonyolító, azt véglegesítő, erre illetékes gyámhatóságot.
6. Amennyiben személyes körülményeimben az Alfa Szövetség gondozásának köszönhetően is kedvező változások következnének be, így mégiscsak vállalhatnám gyermekem nevelését, akkor ezekről késedelem nélkül részletes és minden kérdésre kiterjedő, őszinte tájékoztatást adok a szövetségnek (akár szóban, akár írásban).
7. Az Alfa Szövetség gondozottjaként, az ő közvetítésükkel késedelem nélküli tájékoztatást várok el az örökbefogadó fél részéről is a tekintetben, hogy örökbefogadási szándékát határozottan fenntartja vagy attól eláll.
8. Az örökbeadásra szánt gyermek törvényes képviselőjeként meghatalmazom az általam megismert és örökbefogadóként elfogadott felet, hogy gyermekemet világra jötte után a kórházban azonnal gondozhassa, vele folyamatosan és minden időben együtt tartózkodjon, a róla szóló egészségügyi és minden egyéb, vele kapcsolatos szóbeli vagy írásbeli tudnivalót minden megkötés nélkül azonnal megismerhessen.
9. Tudomásom van arról, hogy a szövetségnek adott, örökbeadási szándékomtól az örökbefogadási eljárás megindulása, illetve jogerőssé válása előtt bármikor bárminemű anyagi vagy jogi kötelezettségvállalástól szabadon elállhatok. Ezzel együtt tudomásul veszem, hogy e döntés tartalmáról a szövetség azonnal tájékoztatja a jogi eljárás lebonyolítására készülő gyámhatóságot, ezzel együtt a születendő vagy újszülött gyermek örökbefogadására készülő felet. Ezen tájékoztatás célja az, hogy a gyámhatóság és a felek is mielőbb értesülhessenek arról a döntésről, mely szerint a korábban aláírt szándéknyilatkozat érvényét veszítette.
10. Tudomásom van arról, hogy az örökbeadási / fogadási eljárás megindulása előtt, de mindenképpen az eljárás jogerőssé válása előtt vér szerinti szülőként kérhetem, hogy az eljárás jogerőssé válását követően az örökbefogadókkal egyeztetett formában és gyakorisággal tájékoztatást kapjak az örökbeadott gyermek testi, lelki és szellemi fejlődéséről nekem küldött fénykép /és/vagy róla szóló írott beszámolók útján. Ennek az egyezségnek a tényleges tartalma a felek szabad elhatározásától függ.
11. Tudomásul veszem, hogy az örökbeadási/fogadási szándékot jegyzőkönyvvel rögzítő, már elindult gyámhatósági eljárás során annak jogerőre emelkedéséig, a gyermek születése utáni hat hétig még élhetek az örökbeadástól való elállás érvényesítésével, ennek elmúltával azonban a jogi folyamat jogerőssé válva lezárul.
12. Az örökbeadási eljárás lezárultával kérelmezhetem, hogy az Alfa Szövetség részéről, a szervezet lehetőségeit figyelembe véve, igényt tartok-e bárminemű utógondozásra (gyermekruha, gyermekápolási szerek, anyaotthoni elhelyezés, élelmiszer, ruházat, lakásbérleti hozzájárulás, , stb.).
13. Egyetértek azzal, hogy a jelen megállapodás alapja a kölcsönös bizalom, és nem a jogi kikényszeríthetőség. A magyar jogszabályoknak megfelelően az Alfa Szövetség is elsődlegesen a gyermek érdekét védi, ezért az általuk vállalt gondozási folyamatot a gyámhatóság felügyelheti. A civil szervezetek közhasznú tevékenységük során elsődlegesen a közvetítésben és a felek közötti érzelmi támogatásban játszanak szerepet, a jogi felelősség és az eljárást befejező végleges döntés joga a gyámhatóságot illeti.
14. Tudomásul veszem, hogy az Alfa Szövetség önkéntesei által végzett előkészítő munkát a civil szervezet térítésmentesen végzi, e tevékenységük sikertelensége esetén, amennyiben ez nekik fel nem róható okból következik be, esetleg forráshiányból adódik, akkor velük szemben anyagi kártérítési igénnyel nem léphetek fel.
15. Hozzájárulok, hogy ügyem intézésekor – a törvényi kereteken belül – adataimat kezeljék és felhasználják. Kijelentem, hogy megismertem és elfogadom az Alfa Szövetség honlapján található, **adatvédelem**mel kapcsolatos tájékoztatókat, az ún. **„Gondozási alapelvek”**-benfoglaltakat, továbbá a közhasznú szervezetekre vonatkozó 1997. évi XXXI. törvény és a 72/2014. (III.13.) rendelet rendelkezéseit.
16. Kijelentem, hogy az Alfa Szövetség munkájáról, belső életéről tudomásomra jutó értesüléseket hivatali titokként kezelem, ezért ezeket harmadik személlyel vagy erre fel nem hatalmazott hivatallal nem osztom meg. Ezekről csak kifejezett bírósági felszólítás esetén adok tájékoztatást, de ezt is csak azzal a megkötéssel, hogy az örökbefogadó fél személyével kapcsolatosan csak az ő beleegyezésükkel, e személyek írásos hozzájárulásával szolgálhatok bárminemű felvilágosítással.
17. Kijelentem, hogy a Szövetséggel szemben semmilyen körben vagy formában nem követek el hitelrontást, vezetőjének előzetes tájékoztatása és az ő írásos engedélye alapján nem nyilatkozom a sajtónak, illetve nem teszek közzé nyilatkozatot bármely közösségi fórumon.
18. Tudomásul veszem, hogy az ügyem gondozására adott fenti megbízást az Alfa Szövetség bármikor indoklás nélkül visszamondhatja, és e visszalépés tényéről, amennyiben az nem sérti egyik fél személyes érdekét és nem jár magántitok felfedésével, tájékoztatja a nyílt örökbefogadási eljárást bonyolító gyámhatóságot.
19. A megbízást az Alfa Szövetség képviselőjeként elfogadom:

………………………………………

 Dr. Téglásy Imre elnök

Kelt…………………….., 2025. évben…………………….hó…..napján

A vér szerinti anya neve: ……………………… A vér szerinti apa neve: ………………………

lakcím: ……………………………………. lakcím:…………………………………..

……….……………………………………. ……………………………………………

szem.ig.szám: …………………………...... szem.ig.szám: .…………………………

telefonszám:………………………………. telefonszám:……………………………….

Előttünk mint tanúk előtt:

név: ………………………………………. név: ……………………………………..

lakcím: ……………………………………. lakcím:…………………………………..

**„Életre fel egy termékeny és minden megfogant honfitársunkról is gondoskodó anyaországért!”**